19/04/2017 | Administración LocalMunicipal
Carballo
Convocatoria e bases para a provisión, como funcionario interino, dun/ha (1) auxiliar de biblioteca do Concello de Carballo (SFI /2017)

Por Resolucións da Alcaldía núm.920 do 07/04/2017, aprobáronse as bases para a provisión, como funcionario interino, dun (1) AUXILIAR DE BIBLIOTECA, que desenvolverán o seu traballo na biblioteca municipal de acordo coas necesidades do servizo, que seguidamente se transcriben. Tal e como se indica na Base cuarta, o prazo de presentación de instancias é de vinte días (20) naturais contados a partir do seguinte ao da publicación do anuncio da convocatoria no Boletín Oficial da Provincia. BASES PARA A PROVISION, COMO FUNCIONARIO INTERINO, DUN/HA (1) AUXILIAR DE BIBLIOTECA. PRIMEIRA.- OBXECTO DA CONVOCATORIA. O obxecto desta convocatoria é o nomeamento, como funcionario interino, dun/ha (1) AUXILIAR DE BIBLIOTECA, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia e demais disposicións de pertinente aplicación. SEGUNDA.- RETRIBUCIÓNS E DURACIÓN DA INTERINIDADE. As retribucións serán as correspondentes ao grupo C2, nivel 14, e demais retribucións complementarias segundo acordos adoptados pola Corporación ao respecto, e concretados na relación orzamentaria e relación de postos de traballo. A duración da interinidade será por un período de catro meses, prorrogables ata un máximo de 6 meses no caso de que persistan as actuais circunstancias. Non obstante o anterior, concluído o procedemento de modificación do cadro de persoal coa creación dunha praza de auxiliar de biblioteca (Escala de Administración Especial, Subescala Servicios Especiais, Clase Cometidos especiais, Grupo C2, nivel 14), que está en tramitación, o/a aspirante seleccionado neste proceso selectivo será nomeado funcionario interino ata que a dita praza sexa cuberta en propiedade polo procedemento legalmente establecido. TERCEIRA.- CONDICIÓNS DOS ASPIRANTES. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes: a) Nacionalidade. Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 16 años de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servizo das Administracións Públicas. f) Titulación: Estar en posesión do título de Graduado en educación secundaria obrigatoria (ESO), Graduado Escolar ou equivalente, ou en condicións de obtelo na data en que termine o prazo de presentación de solicitudes, ou outros superiores. CUARTA.- CONVOCATORIA E APERTURA DO PRAZO DE PRESENTACION DE INSTANCIAS.1.- As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no citado Rexistro xeral do Concello en horas de oficina durante o prazo de vinte días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 38.4 da lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunícalo mediante telegrama ou telefax durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.- Necesariamente xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: Xustificante acreditativo de ter ingresado na Tesourería Municipal a cantidade de dezaoito euros (18,00 €) en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cós datos persoais do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. – Fotocopia do DNI ou documento identificativo. – Fotocopia da titulación esixida na base terceira, letra f) desta convocatoria. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.3.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. QUINTA.- ADMISION DE ASPIRANTES.1.- Rematado o prazo de presentación de instancias, o Alcalde ditará resolución no prazo máximo de vinte días declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de dez días hábiles seguintes á publicación da antedita resolución, para presentar as reclamacións oportunas ou emendas de defectos, nos termos do art.69 da Lei 39/2015.2.- Posteriormente o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora de valoración da fase de concurso e da celebración do primeiro exercicio da fase de oposición, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, na web municipal.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. SEXTA.- TRIBUNAL CUALIFICADOR O tribunal cualificador será designado por Decreto da Alcaldía, no momento de aprobación das listas definitivas de admitidos/as e excluídos/as. Todos/as os/as vocais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015, do 1 de outubro, de réxime xurídico do Sector Público. SÉTIMA.- CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión: concurso-oposición libre.7.1.- DESENVOLVEMENTO DAS PROBAS E PROGRAMAS A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da listaxe definitiva de admitidos/as e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “ K ”, de conformidade co establecido na Resolución da Consellería de Facenda do 20 de xaneiro de 2017, pola que se publica o resultado do sorteo celebrado nese día (DOG 30/01/2017), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na listaxe terán a consideración de “non aptos”. Así mesmo, e sempre que sexa posible, poderá publicarase, a título informativo e complementario, na web municipal. A selección dos aspirantes realizarase mediante o sistema de concurso- oposición libre que se desenvolverá como segue: 7.2.- FASE DE CONCURSO: VALORACIÓN DE MÉRITOS O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. A fase de concurso desenvolverase con carácter previo á fase de oposición e as puntuacións outorgadas publicaranse no taboleiro de anuncios do Concello. Nesta fase valoraranse os méritos específicos adecuados ás características do posto de traballo de acordo có baremo que se inserta como Anexo I a estas Bases.7.3.- FASE DE OPOSICIÓN. Consistirá na realización das seguintes probas: Primeira proba: Cuestionario tipo test. De carácter obrigatorio e eliminatorio para todos os aspirantes. Consistirá en contestar por escrito un cuestionario de 50 preguntas tipo test, con catro alternativas de respostas cada unha, sendo só unha delas a correcta. Os/as aspirantes disporán dun tempo máximo dunha hora para a súa realización, nun tempo máximo de 50 minutos. O cuestionario será determinado polo Tribunal de entre o contido do temario especificado no anexo II desta convocatoria. A proba cualificarase de 0 a 10 puntos, sendo eliminados os aspirantes que non acaden unha puntuación mínima de 5 puntos. Segunda proba: Suposto práctico. Desenvolverase por escrito durante no tempo que determine o tribunal e consistirá na realización dun suposto práctico, que será determinado polo Tribunal de selección antes do comezo do exercicio. Versará sobre o contido do programa especificado no anexo I desta convocatoria e/ou o coñecemento e labores propias do posto a desenvolver. A proba cualificarase de cero a dez puntos, sendo preciso acadar cinco puntos como mínimo, para non quedar eliminado/a. Terceira proba: Avaliación do coñecemento da lingua galega, só para aqueles aspirantes que non puidesen acreditalo documentalmente. Será de carácter obrigatorio e eliminatorio e cualificarase como apto/non apto. Consistirá en redactar correctamente en galego, nun tempo máximo de 30 minutos, un texto seguindo as instrucións dadas polo tribunal. Para acadar o resultado de “apto” o dito texto deberá ter o nivel correspondente ao Celga 4. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia compulsada do certificado de iniciación e perfeccionamento na lingua galega ou CELGA 4 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a.7.4.- CUALIFICACIÓN FINAL E RELACIÓN DE APROBADOS. Á cualificación obtida polos aspirantes na fase de oposición sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. Será seleccionado/a aquel/a que obteña maior puntuación global (sumadas as da fase de concurso e oposición). De producirse empate na puntuación final, computadas as dúas fases, para dirimilo teranse en conta os seguintes criterios: en primeiro lugar, a puntuación total da fase oposición, no seu defecto, pola puntuación obtida no segundo exercicio da fase de oposición, e se iso non fose suficiente, pola puntuación obtida no primeiro exercicio da oposición. De persistir o empate, as puntuacións obtidas na fase de concurso, en cada apartado e subapartado, pola orde en que se reflicte nas bases. No suposto de que o/a seleccionado/a non presente a documentación requirida ou ben renuncie ao posto obtido, a proposta de contratación efectuarase ao seguinte da listaxe de puntuación obtida. OITAVA.- PROPOSTA DE APROBADOS/AS. Concluída a cualificación final do proceso selectivo, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta. Así mesmo, o Tribunal elevará esta relación, coa acta da sesión, ao Alcalde para proceder á formalización do contrato correspondente, a favor do/a aspirante que obtivera a puntuación total máis alta (o Tribunal Cualificador non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Listaxe de substitucións. Na acta da última sesión, incluirase unha relación dos aspirantes que tendo superados os exercicios da oposición, no seu caso, non foran incluídos na proposta de nomeamento, a efectos de poder, se así se considera, ser nomeados ou contratados eventualmente para cubrir provisionalmente as vacantes que se produzan ou as ausencias por desfrute de licencias regulamentarias, necesidades do servizo, etc., ou por se fose necesario cubrir a baixa ou renuncia do/a seleccionado/a. NOVENA.- PRESENTACIÓN DE DOCUMENTACIÓN. O/a aspirante proposto/a presentará na Secretaría Xeral do Concello, no prazo de tres días (contado a partir da publicación do resultado da selección), os documentos que acrediten que cumpren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados na fase de concurso para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder ao seu nomeamento, e quedarán anuladas todas as súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. DÉCIMA.- NOMEAMENTO DE FUNCIONARIO INTERINO. Unha vez presentada a documentación á que se refire o apartado anterior, o órgano competente da Corporación procederá ao nomeamento a favor do/a aspirante proposto/a polo Tribunal Cualificador, e será nulo o nomeamento de quen estea incurso en causas de incapacidade específica conforme á normativa vixente. O aspirante nomeado deberá tomar posesión no prazo de cinco días naturais, a contar dende o seguinte a aquel en que lle sexa notificado/a o citado nomeamento, debendo prestar previamente xuramento ou promesa, de conformidade co establecido no R. D. 707/1979, do 5 de abril. Mentres non tome posesión da praza e non se incorpore ao posto de traballo, a/o aspirante nomeado/a non terá dereito a percepción económica de ningunha clase. A persoa nomeada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable. DÉCIMA PRIMEIRA.- PUBLICIDADE DO PROCESO SELECTIVO Agás a convocatoria, que se publicará segundo se establece na base 4ª, a publicidade dos distintos actos derivados deste proceso selectivo, así como as comunicacións a que dese lugar, realizaranse, exclusivamente, a través do taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, do 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. DÉCIMA SEGUNDA.- NORMAS FINAIS. Primeira.- Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso- administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso- administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. ANEXO I. BAREMO DE MERITOS PARA A FASE DE CONCURSO. APARTADO 1) Titulacións académicas. Máximo 2,00 puntos. Por estar en posesión da titulación de licenciada/o ou grao en Documentación, Información e documentación, ou diplomatura en Biblioteconomía e documentación: 2,00 puntos. Para o caso de ter varias titulacións só se contará unha. Os méritos alegados neste apartado xustificaranse con copia do título que se presente para a súa valoración. APARTADO 2) Experiencia profesional. Máximo 2,00 puntos. Por servizos prestados nas Administracións públicas na mesma ou similar praza á convocada: 0,10 puntos por cada mes completo ou fracción superior a quince días. APARTADO 3) Formación complementaria. Máximo 1 punto. Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, en materias relacionadas directamente coa praza ofertada: 0,1 puntos por cada 30 horas formativas, ata un máximo de 1 punto. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar con suficiente claridade o seu contido básico. Os cursos de informática e novas tecnoloxías enténdense relacionados có contido do posto obxecto desta convocatoria. A validación dos cursos de iniciación e perfeccionamento en lingua galega non computará na fase de concurso. No suposto de non acreditarse a duración dos cursos, estes non se valorarán. En ningún caso serán valorados por este apartado aqueles “cursos” cuxa finalidade sexa a obtención dun título académico. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior. ANEXO II: TEMARIO PARA OS EXERCICIOS DA FASE DE OPOSICION. ANEXO: TEMARIO Tema 1.- A Constitución española de 1978. Estrutura e contido. Dereitos e deberes constitucionais. A organización do Estado español. O Estatuto de Autonomía de Galicia. Competencias da Comunidade Autónoma galega en materia de bibliotecas. Tema 2.- O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo. A notificación de actos administrativos. Cómputo de prazos. Os dereitos e deberes das persoas nas súas relacións coas Administracións publicas e dos interesados no procedemento. Tema 3.- O réxime local español. Principios constitucionais e regulación xurídica. Tipos de entidades locais. O municipio: Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 4.- A función pública local: Concepto e clases de persoal ó servizo das entidades locais e a súa organización. Adquisición e perda da condición de funcionario. Dereitos, deberes e incompatibilidades dos empregados públicos. Tema 5.- Os bens das entidades locais. Clases e réxime xurídico. Tema 6.- Seguridade e saúde no traballo: a Lei de prevención de riscos laborais. Procedementos e medios de seguridade e saúde no traballo. Dereitos e obrigas dos traballadores en materia de prevención de riscos laborais. Tema 7.- As Bibliotecas Públicas: Concepto e funcións. Clases de Bibliotecas. Competencias dos diferentes organismos e administracións. A organización bibliotecaria da Comunidade Autónoma de Galicia. Tema 8.- A cooperación entre bibliotecas. Sistemas e redes de bibliotecas. Tema 9.- O documentos e as súas clases. Tipos de soportes documentais nas bibliotecas. Tema 10.- Preservación, conservación e restauración dos materiais bibliotecarios. Tema 11.- Os servizos ao usuario: Tipoloxía de usuarios. As súas necesidades de información. Atención ao usuario: pautas e métodos. Tema 12.- Os servizos ao usuario: Servizo de información bibliográfica. Tipos de obras que forman a Sección de Referencia. Tema 13.- Os Servizos ao usuario de acceso ao documento: Lectura en sala, préstamo domiciliario e préstamo interbibliotecario. Tema 14.- As novas tecnoloxías nas Bibliotecas Públicas. Os novos soportes e técnicas da comunicación. Tecnoloxías actuais para o almacenamento e transmisión da información. A súa aplicación en servizos de documentación e bibliotecas. Tema 15.- Aplicacións de Internet en servizos de documentación e bibliotecas. Tema 16.- Formación da colección. Selección e adquisición de materiais bibliográficos. Tema 17.- A xestión da colección bibliográfica. Avaliación, conservación e expurgo. Tema 18.- Procesos técnicos dos materiais bibliográficos. A automatización dos procesos técnicos. Tema 19.- A catalogación nun entorno automatizado. Normalización da descrición bibliográfica: Formatos. Tema 20.- A descrición bibliográfica: normalización, ISBD, formato MARC 21. Metadatos. Identificación bibliográfica; ISBN, ISSN, NIPO, DOI, etc. Tema 21.- Clasificación. Clasificacións alfabéticas e sistemáticas. A CDU. Tema 22.- Os Catálogos: conceptos, clases e fins. Os OPACs. Tema 23.- A promoción da lectura. Elementos implicados na animación á lectura. Carballo, 10 de abril de 2017 O alcalde D. Evencio Ferrero Rodríguez